ان الحمد لله نحمده ونستعين به ونستهديه ونستغفره. نحمده ونستعين به ونستهديه ونستغفره. لبيك والخير كله في يديك. والشر ليس اليك. انا بك واليك. تباركت وتعاليت. استغفرك واتوب اليك الهي كيف انساك وحبك في دمي يجري. سانسى الكل الاك وابقى مخلصا عمري
وصلاة وسلاما على سيد الخلق اجمعين. سيدنا محمد عليه افضل الصلوات من رب العالمين الى يوم الدين. ثم اما بعد فيحكى ان احد السلف الصالحين يا جماعة كان فقير جدا جدا وزهب عشان يحج. وترك اسرته المال اللي معهم بسيط جدا. ففي فترة بسيطة المال نفز ودخل
في حالة من الفقر في غاية الشدة. ففي هزه الاسناء امير من الامراء نازل يتجول في الشوارع فشاف منزر البيت بتاعهم منزر قديم ومنزر فيه وفيه قدم فسأل منزل من هزا؟ فقالوا هزا منزل فلان ده العالم فلان ده العبد الصالح فلان قال لهم فلان فمسك كيس فيه دراهم
ذهب والقاه في داخل هزا المنزل. في لحزة يا جماعة بقوا اغنيا. في لحزة في لحزة تلاقي السروة هبطت عليك من السما. فكل البيت فرح الام فرحت والاولاد فرحوا بنت صغيرة خدت ركن وقعدت تبكي. فقالت لها امها يا بني ما يبكيك؟ فقالت يا امي هذه الغنى اللي احنا بقينا
كده في لحظة هذه نظرة نظرها لنا عبد. فكيف لو نظر لنا الله كيف لو نظر لنا الله يا جماعة؟ نظرة واحدة من ربنا تقلب حياتك. نظرة واحدة من ربنا تغير حياتنا كلها. خد بالك لو نزر لك وانت على طاعة يبقى يا بختك
فهينظر له على معصية يا ويله. اللي هينظر لها وهي على معصية يا ويلها. عشان كده يا جماعة انا عايز اسألكم سؤال في بداية الحلقة. معلش ركزوا معي فيه هل اجمل واحدة في مصر
هي اسعد واحدة في مصر الاجابة قولا واحدا لأ. ياما جميلات وفشلوا في حياتهم. وتعسات في حياتهم. يعني عايز تقول ايه؟ هو مش الجمال اللي بيجيب السعادة الزوجية؟ هي مش الشطارة
الفهلوة وتشغيل الدماغ اللي بتجيب الفلوس؟ لأ يعني ايه ؟ يعني يا جماعة يعني يا جماعة طب انا عايز اجيب الوقتي انا عايز اعيش سعيد اجيب السعادة منين من ربنا سبحانه وتعالى. طب انا عايز اجيب فلوس اجيب الرزق منين من ربنا سبحانه وتعالى؟ انا عايز اقول لك
اوعى تمشي في طريق غير طريق ربنا. عشان ما تندمش. لانك هتيجي تندم في الاخر والله. اي طريق الا طريق ربنا. يا حبيب قلبي. يا اختي في الله. يا امي في الله
ضرب مسل فاستمعوا له. يقول لك كان فيه اتنين سافروا امريكا. فالاتنين عندهم مشوار في برج ربعميت دور. عندهم مشوار في دور الربعمية. وما فيش اسانسير. الاسانسير عطل. فقال نطلع على السلم ففضلوا يطلعوا يطلعوا يطلعوا لغاية ما وصلوا للدور التلتمية وخمسين. فواحد قال للتاني انا عندي لك خبرين. واحد حلو وواحد وحش. قال له ايه الحلو وايه الوحش؟ قال له
الخبر الحلو ان احنا قطعنا تلتمية وخمسين دور ما عدش غير خمسين. قال له جميل. طب وايه الوحش قال له ان مش هي دي العمارة. مش هي دي قبل ما تدحك قبل ما حد يا جماعة. يا جماعة احنا بنضحك على نفسنا. اوعى تمشي في طريق يكون اخر الطريق ده
مش السعادة اللي انت بتدور عليها. يكون ضنك او شقاء. اوعى تضيع عمرك في طريق وتكتشف بعد كده ان الطريق ده مش هيوصلك مش هيوصلك للي انت عايزه. اوعي تضيعي عمرك في طريقه
وبعد كده تكتشف ان الطريق ده ما بيوصلش لربنا. اوعوا تضيعوا عمركم في طريق تكتشفوا بعد كده ان الواحد هيخسر فيه كل حاجة دنيا واخرة. ربنا يعافينا يا رب المغني اللي عمل فيلم من فترة قريبة وبيقول فيه في الاخر بيقول ايه؟ بيقول انا عايز ادخل الجنة انا نفسي ادخل الجنة. بس نفسي برضو اعيش سعيد في الدنيا
يا حبيبي والله هي سكة واحدة. يا جماعة يا جماعة طريق السعادة في الدنيا وفي الاخرة طريق واحد. وطريق التعاسة في الدنيا وفي الاخرة هو طريق واحد. هي سكة واحدة يا تاخد الصفقة من اولها لاخرها. يا تخسر كل حاجة من اولها لاخرها. يعني الواحد ساعات لما ينزل يكلم الشباب ويقابل شباب. الواحد قلبه بيتقهر
الشاب خايف يلتزم خايف من طريق ربنا. خايف من اروع طريق ممكن تمشي فيه في حياتك خايف من اجمل طريق ممكن تمشي به في حياتك. خايف من اسعد وابهك طريق ممكن تمشي به في حياتك. انا جاي النهاردة اكلمكم عن موضوع في غاية الجمال. موضوع جميل جدا
النهاردة مندوب تسويق جاي اسوق سلعة اسمها الجنة انا النهاردة جاي يا جماعة اكلمكم عن ربنا مش عن عزمة ربنا. ولا عن ربنا طالب مننا ايه؟ عن ربنا عارض علينا ايه؟ انا جاي معي النهاردة عرض
لفترة محدودة. الفترة المحدودة دي عمرك. طول ما ورقة الاجابة ما تشددش من اليمين والشمال خلاص. ساعة ما تتشد خلاص. العرض يا جماعة عرض من ربنا هذا لو اخترنا الله لو اخترت ربنا
لو اخترت طريق ربنا لو انت اخترت ربنا وبقيت وجهة قلبك هي ربنا. ومشيت في طريقه واخترت وبقت احلامك في طريق ربنا وطموحاتك في طريق ربنا كلها سعي لرضا ربنا. هتاخد ايه ؟ هي دي الصفقة اللي انا جايبها النهاردة. سيدنا موسى ماشي من مدين مع مراته طالع كده. ربنا قال له اطلع على فرعون، كده
اذهب الى فرعون. لو انت ماشي كده في طريق غير طريق ربنا. وحودت وغيرت ومشيت في طريق ربنا. تاخد ايه؟ اخد ايه؟ اخد الجنة وما في القبر وما اشوفش اهوال القيامة. يا جماعة يا جماعة يا جماعة اول حاجة هتاخدها في الدنيا. الله رتب الدنيا على الدين. جعل
ثواب كل عمل صالح بتعمله في الدنيا قبل الدين. من رزق الدنيا قبل رزق الدين. من سعادة الدنيا قبل سعادة الاخرة. من بركة الدنيا قبل بركة الاخرة. كل سجدة بتسجدها لك
رصيد عند ربنا. كل ليلة بتقومها زي الليلة دي ان شاء الله لك بها رصيد عند ربنا. كل صفحة قرآن بتقراها لك بها رصيد عند ربنا. سيدنا نوح بيقول استغفروا ربكم انه كان غفارا. طب يا رب لما نستغفرك ونتوب اليك. ونسيب المعاصي التقيلة المحببة الى قلوبنا عشانك. ونعمل الطاعات
صعبة على نفوسنا عشانك هتدينا ايه ؟ فقلت استغفروا ربكم انه كان غفارا. يرسل السماء عليكم مدرارا. ما تبطلش شتا. ويمددكم باموال ايه ده ايه ده يا رب! ده كل ده في الدنيا يا جماعة! يا جماعة ده الواحد ساعات لما يفكر في نعم ربنا كده لو انت كل يوم تصحى الصبح تلاقي واحد حاطط لك عشرة جنيه تقضي
مصالحك. تاخدها وتقضي بها مصالحك. بكرة كزلك بعده كزلك. انت كل يوم بتصحى بتلاقي عشرة مليون نعمة حواليك من نعم ربنا. النعم دي ربنا اداها للكافر والمؤمن ربنا اداها للي ما بيصليش واللي بيصلي. يعني النعم دي احنا خدناها من غير ما نسجد ولا سجدة واحدة. ولا نسبح ولا تسبيحة واحدة ولا نركع ولا ركعة واحدة
امال لو سجدنا وسبحنا وعبدنا؟ امال لو تبنا؟ امال لو استغفرنا؟ امال لو اخترنا طريق ربنا؟ يا حبيب قلبي انت مالك زعلان ليه ؟ عايز شقة فيها الصلاة اللي انت صدقت ان ربنا هيديك بها قصر في الجنة يرى ظاهره من باطنه. وباطنه من ظاهره. يعني حاجة بعد الفاميه كمان. مصدق ان صلاتك هتديك
ده ومش مصدق ان صلاتك تتوسل الى الله فيها. يديك شقة وترمي صلاة تتجوز فيها! يا اختي في الله انت زعلانة ليه؟ نفسك في زوج يرضيكي؟ انت ان صلاتك دي وعبادتك وطاعتك. هتديكي في الاخرة زوج ما شاء الله سبعون زراع على جمال يوسف. وما صدقتيش ان صلاتك دي تديكي في الدنيا زوجك يرضيكي ويسعدك. يا
يا جماعة يا جماعة زي ما الصلاة بتحل مشاكل الاخرة العظيمة ومنكر ونكير في القبر وملايكة العزاب عند الموت وملايكة العزاب يوم القيامة بتحل مشاكل الدنيا برضو احد الناس يعني كان راجل عنده امراض وسكر وضغط وبيته مليان مشاكل. فقابل واحد صاحبنا في الجامع بيقول له انت مش ملاحز ان شكلي بقى كده فيه عافية كده ومبتسم كده
بيقول له يعني ليه يعني؟ فبيقول له انا بقالي فترة ادمنت الصلاة على رسول الله صلى الله عليه وسلم. من يوميها الامراض ما عدتش حاسس بها مشاكل البيت كلها اتحلت. كل حياتي كلها بقت ما فيش فيها اي مشاكل. يا جماعة والله الراجل ده عمل طاعة واحدة بس من الطاعات. امال بقى لو عملنا طاعات كتير. امال بقى لو مشينا
في طريق ربنا بجدية وبرجولة في العلاقة مع دين ربنا سبحانه وتعالى يبقى ازا مازا لو اختارنا الله؟ لو اخترنا طريق ربنا هيدينا ايه ؟ هتشوف ايات. والله العزيم الواحد بيشوف ايات في طريق ربنا. ايات في طريق العبادة. ايات في طريق الدعوة. ايات طول ما هو بيعامل ربنا سبحانه وتعالى. هتشوف
ما لهاش حصر لكل واحدة يسلك في هذا الطريق. طيب يعني ربنا يدينا ايه؟ مازا لو اختارنا الله؟ اول حاجة رزقك. اول حاجة هتتأسر بطاعتك عبادتك وقيامك وصيامك ونقابك والتزامك وتوبتك وعفافك واول حاجة هتتأسر بكل ده هو رزقك. الرزق
ان يعني سيدنا عبدالرحمن ابن عوف رضي الله عنه كان يعني ساب ما له وضحى بماله عشان يهاجر ساب ماله وهاجر. فلما هاجر يقول ظننت شف ربنا فتح عليه لدرجة ايه ظننت اني لو رفعت حجرا لوجدت تحته ذهبا. والله يا جماعة الواحد شافها مع اصحابنا الملتزمين. بعد ما
لو حط ايده في التراب يبقى دهب. الاخوة الملتزمة لو فتح محل تجاري تلاقي ربنا فتحها عليه ما يعرفش ازاي. تلاقي ربنا سبحانه وتعالى فتحها عليهم. ظننت اني لو رفعت حجرا
لوجدت تحته ذهبا. السيدة عائشة مرة بتفكره بان الاغنياء بيدخلوا بعض الفقراء فبكى. قال لها ومازا افعل؟ اذا كنت انفق مائة فيخلف الله علي الفا. هاعمل ايه ؟ هافتأر ازاي ؟ هابقى فقير ازاي ؟ انا كل ما باطلع ربنا بيغرقني من فضله. يعني يحكى ان احد الشباب احد
شباب من اليمن ذهب الى رسول الله صلى الله عليه وسلم مع وفد من اليمن. فالرسول كان من عادته من سنته انه يدي جوايز وهدايا لكل واحد في الوفد. وهم ماشيين. حدير انشغل بالذكر
الرسول يعني يعني ما شافوش فادى الوفود كلها الهدايا وما ادالوش فمشوا وحزير استحى بقى وخلاه في الزكر والرسول عليه الصلاة والسلام سيدنا جبريل نزل من فوق سبع سماوات. جبريل جبريل ملك السماء الامين. ينزل من فوق سبع سماوات عشان حدير. يذكر الرسول بحدير
بيبعت له الهدية ويقرؤه السلام. فيقول حدير لما توصله هدية رسول الله صلى الله عليه وسلم. ويعلم الامر اللهم كما لم تنسح فاجعل حزيرا لا ينساك. يا رب اجعلنا لا ننساك يا رب. كان يحكى يعني ضرب مسلا في السما ولا ان احد الناس زمان
كان عابد وقاعد مجتهد في العبادة وزاهد ومش عايز حاجة من الدنيا. فالشيطان عايز يدخل ومش عارف يدخله. طب يروح لمين؟ يروح لمراته. راح لمراته هو جوزك ده عايز يعبد يعبد زي ما هو عايز. انما
انت ضيعك انت وولادك ليه ؟ لازم يشتغل ولازم يجيب لك اللي انت عايزاه ، ولازم ولازم فاول ما جه قالت له بص يا عم اعبد زي ما انت عايز. انما انا وولادي لأ العيشة دي مش مقضيانا. احنا عايزين اكتر. طب اعمل ايه؟ زود في الشغل كمان عشان تجيب لنا اكتر. الراجل مش
بتعمل ايه ؟ خرج يعني هو كان بيصيد خرج حط السنارة على شوط البحر او على شط النار وقعد يعبد ربنا سبحانه وتعالى. اخر اليوم لقى في الصنارة سمكة. رجع لمراته
يعني فقالت له ايه ده ؟ قال لها طب بكرة ان شاء الله بكرة تاني يوم عمل نفس الموضوع مش عارف يعمل ايه. رجع لها بالسمكة. قالت له فين الفلوس وفين ؟ قال لها بصي اصل انا اشتغلت عند الملك. بس الملك ما بيقبضش غير اخر الشهر. فانا
الشرع. الملك هيقبضني مراته. قالت له ماشي. معادنا اخر الشهر. فضل كل يوم يعمل كده. يحط السنارة ربنا يبعت له السمكة اللي تكفيه هو وولاده ويفضل يعبد ربنا طول اليوم
لغاية ما جه اخر يوم في الشهر مش عارف يعمل ايه هيتفضح قدام مراته. قال انا لازم النهارده اخرج ادور على اي حاجة. خرج وقعد يدور ويلف ويروح لغاية ما واحد وافق ان هو
شغله عنده مقابل يعني دينار حاجة خفيفة جدا في اخر اليوم رجع بالدولار لمراته وهو راجع كده مش عارف هيقول لها ايه لقى البيت كان البيت كله احتفالات وكله زنا ايه ده! البيت ما له اتقلب كده ليه! ولقى مراته خارجة من الباب برة تعال انت مش عارف
حسن في ايه ؟ قالت له في واحد جه من عند الملك معه طبق فيه تسعة وعشرين لؤلؤة. قال لي ده تمن شغل جوزك عند عند الملك ولو كان اشتغل عندي في اليوم التلاتين كانوا بقوا تلاتين لؤلؤة. يعني عايزين نقول ايه؟ احنا عايزين يا جماعة احنا عايزين نقرب فكرة مهمة جدا لزهننا. فكرة الرزق
بركة ده ربنا بيقول الاية اللي هقولها لكم الوقت دي والله كانت من اسباب التزامي ولو ان اهل القرى امنوا واتقوا لفتحنا عليهم بركات من السماء والارض. بركات! يا رب انا لما سمعت الاية دي اول التزامي قلت يا رب! يا رب ده انا
ده انا ده انا كل حاجة بقت في ملعبي. ده انا كل حاجة بقت في ايدي. الراجل اللي جري وقعد يقول وجدتها وجدتها. انا حسيت ان انا عايز اجري اقول وجدتها. وجدتها. ده انا كل حاجة بقت في ايديا في
كل احلامي بقت في ايديا في لحزة. لفتحنا عليهم بركة من السماء والارض. تغرقهم من السما والارض. يبقى احنا عايزين يا جماعة نفهم كويس جدا اثر العبادة على الرزق. خدوا بالكم
اللي مش هياخد باله من اثر العبادة على رزق الموضوع بيتعكس بقى. يعني لو ما اخترتش ربنا يحصل ايه؟ لو ما اخترتش ربنا قارون ربنا ادى له مفاتيح الخزاين عشرة رجالة
عشان ده ما يعرفوش يشيلوه. المفاتيح. طب وبعدين حصل ايه؟ خسفنا به وبداره الارض. ليه يا اخوانا يا اخوانا اللي بيضيع الدنيا مش الدين. اللي بيضيع الدنيا قلة الدين. وضرب الله مثلا قرية. انا خايف والله
خايف والله القرية دي في يوم من الايام تبقى مصر خايف تبقى ابو ظبي او دبي خايف تبقى دولة من دول بتاعتنا الدولة الاسلامية. انا خايف وربنا ينقز العراق من اللي هي فيه. وضرب الله مثلا قرية كانت امنة مطمئنة
الامن الاعلى درجات الامن درجة الاطمئنان. يأتيها رزقها كمان يأتيها يعني مش بتسعى ده. ده الرزق جاي. رغدا وكمان من كل مكان. حصل كفرت بانعم الله. الله اكبر. شف الانقلاب بقى. شف الانقلاب اللي حصل على هزه الامة. فاذاقها الله لباس الجوع والخوف
الجوع بعد الرزق الرغد من كل مكان بقى جوع. بعد الامن والاطمئنان بقى خوف وكمان لباس. يعني هدوم. يعني قايمين نايمين اربعة وعشرين ساعة في جوع وخوف وكمان فازاقها. ده اللبس ده بيبقى حاجة من برة. ده ازاقها ده معناها ان بقى الجوع والخوف متغلغل في جسمهم من جوة. تخيلوا الانقلاب
كله اه والله عشان ربنا اله عزيز يا جماعة. اله عزيز مش هتعرض عنه وهيسيبك. شوفوا الوقتي من المنازر المضحكة لما اشوف ناس رايحة مصيف الاقيهم رابطين المروحة في اه في العفش بتاع المروحة رايح مصيف واخد معك مروحة
ازاي! يعني انا قعدت اراقب الطقس كده في بلدنا! الطقس الطقس بقى طقس مش ممكن لا يطاق ازاي لغاية ما سمعت برنامج في الراديو بيقول احنا عدنا بنخسر ملايين مملينة من الجنيهات بسبب ان الطقس عندنا باز واحنا مش واخدين
فاحنا بنزرع على الكلام بتاع زمان الشتا من يوم كزا ليوم كزا والصيف من يوم كزا ليوم كزا والسما بتمطر من كزا كزا والكلام ما عدش موجود الوقت ممكن نبقى في شهر واحد ولسه الدنيا ما اشتتش. بعد ما كانت الشتاء بيبدأ عندنا من شهر تسعة. الكلام ده تغيرات كونية علمية موجودة بين ايدينا. كلها بمعصينا
المعهد القومي للقلب. المعهد القومي للسكر. المعهد القومي للكبد. المعاهد المتخصصة للكلى. المعاهد القومية للسرطان. دول سرطان الاطفال. ايه يا جماعة الكلام ده جاء لنا منين؟ فين كنا بنقرا زمان عن الزهب الابيض القطن فين الوقت الكلام ده؟ فين الزروع بتاع الزمان؟ فين طعم الفاكهة بتاع زمان؟ ايه العقوبات اللي عادت مالية
حياتنا دهي! ايه يا جماعة! مش عارف ده واحد هيقول الكلام ده عقوبات! اه والله عقوبات! ده نادي واحد من النوادي اللي بيحصل فيه يوم الخميس والجمعة كافي للتنزه لتنازل العقوبات ومنع المطر عن الامة اربعين سنة. دبلاج واحد من البلاجات المعاصي اللي بتحصل فيه كافي لمنع المطر عن الامة اربعين سنة. يبقى
النفوق يا جماعة. ده ربنا سبحانه وتعالى بيقول واسألهم عن القرية التي كانت حاضرة البحر. اصحاب السبت اذ يعدون في السبت تأتيهم حيتانهم يوم سبتهم شرعا. الحيتان طالعة كانها تنزل تتمشى في الشارع. ويوم لا يسبتون لا تأتيهم. اليوم
الست ايام اللي مسموح فيهم الصيد الحيطان طالعة بالاشعة بتاعتها. واليوم اللي ممنوع عليهم الصيد الست ايام اللي مسموح لهم الصيد ما فيش اي حاجة ولا حتى سمكة صغيرة واليوم اللي ممنوع عليهم الصيد الحيطان طالعة. هو ايه ده! ده لما الحلال يبقى صعب والحرام يبقى سهل
دي عقوبة من ربنا. لما الزنا يبقى سهل ومتاح. والفجور سهل ومتاح. والجواز صعب لما شغلانة الشاب يقدم فيها خمرة في الساحل الشمالي تبقى سهلة. وشغل حلال يجيب له خمسميت ستميت جنيه في الشهر يبقى صعب. اهو ده الفتنة اللي احنا فيها. عملوا ايه اليهود
بقوا يحطوا الشبك يوم الجمعة. يصطاد يوم السبت يشيلو لهم الحد. بيضحكوا على ربنا. زي ما الوقت بندحك على ربنا. زي ما الوقت الناس بتحاول انها تدور على اي حد يقول لها انتم كده
كويسين وانتم كده ضايعين. زي ما الوقت تلاقي الولد والبنت واقفين في الجامعة هو عايز يتعرف عليها وهي عايزة يتعرف عليه. يقول لها والله البنت لو محترمة ما حدش هتقول له اه والله والولد لو
احترموا العلاقة لو متحفظة ويقعدوا يضحكوا على بعض هم عايزين يكلموا بعض اصلا. وعايزين يعيشوا في الدور ده لغاية ما يتلاعنوا على الصراط يوم القيامة. والعياز بالله اصحاب السبت يا جماعة. اصحاب السبت ربنا لما اليهود
شتمه سيدنا موسى ما عملهمش حاجة لما اليهود قالوا ارنا الله جهرا ما عملهمش حاجة. لما اليهود تجرأوا على الله ما عملهمش حاجة. لما اليهود حطوا الشبكة جمعة. اصطادوا السبت شالوه الحد يعني بيضحكوا
ربنا مسخهم قردة وخنازير. اصل ما حدش يضحك عليه. سبحانه وتعالى. يعني ايه؟ يعني خد بالك يا حبيب قلبي انك انت لو ما اخترتوش لأ. ده فيه كلام تاني كلام عكس الكلام اللي احنا بنقوله طول الدرس. طب اعمل ايه؟ طب انا عايز اتوب. طب انا عملت حاجات كتير وعايز اتوب وعايز ارجع ينفع؟ طب انا انا اديته ضهري وياما اعرضت عنه
قال لي لو رجعت في بالك ياه! يقبلك! ده اول حاجة يقبلك ويحتفي بك. شف ربنا بيقول ايه! انه كان بي حفيا حفي! يعني تخيل واحد عبد عند مالك هرب من القصر! وبعد وبعد سنين عايز يرجع عارف ان هو خسر لما قرب من الملك
اللي عايز يرجع قاعد يفكر يا ترى الباب هيبقى مقفول؟ يا ترى مش مقفول؟ يا ترى وهو راجع لقى الباب مفتوح ولقى احتفالات رهيبة. الاحتفالات ده عشان مين ده ؟ عشانك انت. انا
الملك هو اللي قفر بالقمر بالاحتفالات دي. احتفاء بك حفاوة بك واحد صاحبي بيقول كان عنده ثقب في درسه كان مبهدله قبل ما يلتزم. بعد ما تاب الى الله بدأ يستعمل السواك الالم راح تماما. سبحان الله العظيم! حفاوة! ربنا بيحتفي بهم
وهو داخل طريقه حفاوة عارف لما تروح بيت واحد يقدم لك اكل وحلويات وحاجة ساقعة ويكرمك ويضايقك تقول له ايه الحفاوة اللي انت مستقبلني بها دي؟ ولم اكن بدعاء دعائك رب شقيا. اوعى تخسر دي. اوعى تخسر كلمة يا رب. يا حبيب قلبي انت يا اللي بتاكل حرام. انت لو وقعت في مشكلة تقدر تقول يا رب. لأ
طب انت حارم نفسك من خزائن السماوات والارض عشان كام ؟ يا اختي يا اللي بتكلمي شاب ولا انت يا اللي بتشرب مخدرات ولا انت تقدر تقول يا رب لو وقعت في زنقة لأ. طب انت حارم من نفسك من ربنا عشان ايه؟ حارم نفسك من عطاءات ربنا عشان ايه
ايه اللي يستاهل انك تحرم نفسك من كل ده يعني كان احد الشباب يعني وهو داخل الامتحان كده فداخل مطمن فيلاقي اتنين شباب ماسكين المزكرات وقاعدين يراجعوا وقاعدين خايفين يقول له ايه يا ابني انت وهو؟ انت فاكر انك انت اللي داخل الامتحان ولا ايه؟ امال فين كلا ان معي ربي. يا سلام يا رب. ده يحتفي بك
وكمان يغفر لك ويرفعك هند بنت عقبة وابو سفيان. في حد حارب الاسلام اكتر من كده؟ هند الادب اتحمزة. هند اللي كانت واقفة يوم فتح مكة على باب ابو سفيان تقول لا تسمعوا لابي سفيان
واذهبوا وقاتلوا محمد. ابو سفيان اللي حارب الرسول اشد العداء. واحد وعشرين سنة بيحارب في النبي عليه الصلاة والسلام. واحد والخندق تخيل لما يسلموا تخيل يمر خمستاشر سنة بعد اسلامهم
وييجي معركة اليرموك. والجيش ايه كانت معركة اليرموك معركة فاصلة بين المسلمين والروم. مين اللي هيبقى القوة العظمى في الارض اللي هينتصر في المعركة دي؟ الروم متين واربعين الف والمسلمين في
ستة وتلاتين الف والمسلمين في منهم جزء بدأ يهرب. وقفت هند بنت عقبة ومسكت عمود الخايمة وهي تقول ايها المسلمون يا طلاب الشهادة امن الله تفرون؟ امن الجنة تفرون؟ وبتكلم زوجها وتصرخ فيه يا ابن صخر! لقد حاربنا رسول الله طويلا. كفر عما
في حق رسول الله. يرجع ابو سفيان ويبدأ يحس الجيش ويصرخ الثبات الثبات. زي ما كان اللي سبته مع النبي عليه الصلاة والسلام في غزوة حنين وقف وسابت في اليرموك. ويفقد ابو سفيان من عينيه الاتنين في ذات الله في اليرموك. يدخل معركة القادسية بعدها يفقد عينيه التانية. الله
اه تقبل يتقبل توبة عبد حارب دينه واحد وعشرين سنة لدرجة ان هو يتقبل ان هو هيقابله وهو فقد عينيه الاتنين في سبيله يا جماعة انت عايز ربنا يقبلك؟ مستعد تسيب ايه عشانه
مستعدة تسيب ايه ؟ عشان ربنا سبحانه وتعالى. مستعدين نسيب ايه يا جماعة؟ يا جماعة ده يعني يعني يا اللي آآ يعني يا اللي مضيع كل العطاءات اللي بنتكلم عنها
بنت يا اللي مضيعة كل الفتوحات اللي بنتكلم عنها عشان ولد مكالمته في نص الليل. لما التليفون بيرن نص الليل قلبك يدق يا ترى هو ولا مش هو؟ يا اللي مضيعة كل العطاءات دي عشان
شوية مكياج مش هيغيروا اسم زوج. اتكتب من خمسين الف سنة في اللوح المحفوظ. يا اللي مضيعة كل العطاءات دي عشان حجاب. سبحان الله العظيم! تتزيني وانت واقفة بين ايدين ربنا. يا جماعة ده احنا مستعدين نسيب اي حاجة. عشان اي حاجة الا عشان ربنا. الشاب ممكن يسيب. بنت عشان ابوها ما وافقش
عشان شاف اللي احلى منها. عشان اتشاكل معها. طب عشان ربنا. الولد ممكن يسيب الصحبة السوء عشان ايام امتحانات. عشان دخل كلية وهم دخلوا كلية تانية. عشان وقع سنة في
اصحاب تانيين. مين فينا يسيب عشان ربنا مين يسيب عشان ربنا؟ ماذا لو اخترنا الله؟ عايزين نكلم ربنا يدينا ايه في تفريج الكربات غير الرزق بقى في تيسير حياتك وامور حياتك
سيدنا ابراهيم يروى في الاثر انه لما اقتيد ليلقى في النار فامه واقفة امه ابنها هتتسلمه حتة فحمة الوقتي ده نتبقى منه حاجة بقى منه حاجة فحم حتى. وابوه ابنه هيترمى. والناس كلها واقفة وهيضرب بالمنجنيق ويترمى في النار. اترمى في النار. شوية ولقت ابنها طالع بهدومه
افرم شعره بنحيط بكل حاجة. فقالت نعم الرب ربك يا ابراهيم. نعم الرب وربك يا ابراهيم اه والله نعم الرب وربنا يا جماعة والله العزيم. ياه كان في امرأة وكان جوزها اتسجن وجت بالليل ابنها درجة حرارته مولعة تحط ايدها ضناها
بيروح مني درجة حرارتها مولعة. ما فيش معه فلوس. مش قادرة انها تتصل بدكتور. مش قادرة تنزل تجيب حتى خافض للحرارة من الصيدلية. معهاش لها عين تتصل تقول لها سلفيني. مش عارفة حد تتصل به تقول له انجدني من اللي انا فيه. وابنها خلاص هتفقد صوابها. ما عادش بعد ما الابواب كلها تتقفل باب
باب ربنا سبحانه وتعالى. باب يا رب. باب يا مغيث اغثني. استغاثت بالله. فجأة الباب خبط. فيه ايه؟ دكتور. دكتور! دكتور ازاي! المفروض تسأل! لأ مش المفروض لو انت في صحراء وهتموتي بالعطش ولقيت واحد بيديكي كوباية ماية مش هتسألي. هتشربي وبعد كده تسألي. الدكتور اتفضل. كشف على الابن كتب
روشتة اتفضلي يا مدام الروشتة شكرا. طب اجيب الروشتة دي منين؟ طب انا ربنا طب اللي فرجها في الاول يفرجها بعد كده. والدكتور بيقدم رجله ويأخر رجل. اتفضلي يا مدام الروشتة
طب شكرا يا دكتور نورت الروشتة قال لأ فيه ايه ؟ قال لها الكشف يا مدام قالت له كشف ايه ؟ قال لها هو انا هاجي لك اكشف ببلاش ؟ قالت له ولا كلمتك؟ قال لها انت كلمتني ازاي
مش انت اتصلت بي وقلت لي العنوان في عمارة فلان الفلاني. الشقة رقم كزا. قالت له الشقة ده الشقة دي اللي قدامنا مش الشقة بتاعتنا. الله اكبر! شف لما ربنا
ابنها عي في نفس اللحزة عشان يوريها قدرته ورحمته يرتب ان ابن الجيران يعيا. ويرتب ان الجيران يتصلوا بدكتور يجي له يقوم ويرتب ان الدكتور يغلط في الشقة. عشان يوريها كرمه ورحمته. سبحان الله العلي العظيم. سبحان الله! لما بقرأ كلمة سيدنا زكريا وهو خارج من
بعد ما بشر بيحيى وهو كبير ومراته عاقر. فخرج على قومه من المحراب. فاوحى اليهم ان سبحوا بكرة وعشيا انا بحس ان عاملة زي واحد عيان ولاف على الدكاترة وما فيش حد اداله دوا يريحه والالام بتزيد. فجه واحد قال له جرب الشريط ده. جربه ارتاح. فخرج
الناس كل ما يشوف واحد عيان يقول له انا اما خدت الدواء ده رقت خد الدواء وانت تروق. هو خارج يقول لهم انا شفت اسر عبادتي في حياتي. انا شفت ربنا
بمعجزات شكلها ايه بسبب عبادتي! اعبدوه انتم كمان عشان يديكم. يا سلام يا رب فخرج على قومه من المحراب فاوحى اليهم ان سبحوا بكرة وعشيا. الموضوع كبير يا جماعة. مازا لو اختارنا الله؟ لو اخترنا ربنا. ربنا سبحانه وتعالى يدينا ايه؟ كان في احد
اصل الرواية في البخاري كانت كل ما تحلف تقول لا والذي رد القطيفة. لا والذي رد القطيفة. فقالوا لها ايه قصة القطيفة؟ كانت انا عند ناس بتخدمهم. فكان فيه قطيفة غالية جنبها جت حداية خدت القاطفة وطارت
القاطفة كان يبدو ان فيها اكل او طعم حاجة زي كده جت شالتها وطارت. فقالوا لها بس انت سرقتيها سرقتها ازاي؟ انت اللي موجودة في المكان واتسرقت ازاي؟ خلاص. فبقى الحل ايه؟ الحل
يا جماعة لا والذي رد القطيفة. الحل بقى ايه الحل ان هي ايديها تتقطع خلاص هيتقطع ايديه. طب وبعدين تعمل ايه؟ ما فيش حل غير انها تستغيس بالله سبحانه وتعالى. طب تعمل ايه تستغيس بالله ازاي؟ ازا هي بينما هي فاز الكرب
تيجي الحداية ترمي القطيفة في نفس المكان. اللي خدت القطيفة منه سبحان الله العزيم. سبحانك يا رب! فكل ما تعرف تقول لها هو الزي رد القطيفة. ليه شافت بعينيها ربنا. يا جماعة التلاتة والصخرة التلاتة اللي اتقفل عليهم صخرة. فقال بعضهم لبعض انه لن ينجيكم مما انتم فيه الا
تتوجهوا الى الله بصالح اعمالكم. هو ده اللي انا جاي اقوله لكم النهاردة. انه لن ينجيكم مما انتم فيه. الا ان تتوجهوا الى الله بصالح اعمالكم. اعبدوه عشان يديكم اعبدوه عشان يغرق حياتكم عطاءات. اعبدوه يا جماعة. جريج اللي المرأة الزانية اتهمته بالزلم ان هو زنا بها. وجابت ابن نسبته له
وربنا انطق له الغلام. انا باقول يا رب يا رب يبقى فيه مليون مزلوم في الارض بيموت وهو مزلوم. مش هياخد حقه غير يوم القيامة. اشمعنى ده ربنا يعمل له المعجزة دي
انه كان عابد لانه عبد ربنا سبحانه وتعالى. احد الشباب كان داخل لجنة شفوي فدخل لدكتور من اللي هم بيقوموا رافعين القلم كده يرفع القلم كده ويقوم منزله كده بس القلم نزل بصفر. الصفر ده بتاعك يا حبيبي. بس هيعمل ايه بقى مكان مجاوب. هو مش عارف يعمل ايه. فاحد الشباب قال له انا لسه سامع درس ان اللي يسبح ربنا كتير
لان التسبيح تعظيم لله. ربنا يسخر له كل حاجة ويحل له كل المشاكل. فالشاب ساب الكتب وقعد يسبح يسبح يسبح. في دقايق لقوا ناس جايين بسرعة الدكتور العربية بتاعتك برة اتخبطت ولا حد فتح الدكتور ساب اللجنة وجري وصاحبنا دخل لناس تانيين ساهلين. سبحان الله العزيم. سبحان الله! لو احنا معه والله يا جماعة
لو احنا معه يقلب لك كل حاجة. يقلب لك كل حاجة. احد الشباب يعني كان آآ يعني شاب اعرفه يعني في كلية طب وكان فيه امتحان صعب جدا. وكان حصل له ظروف غاب عن ايام الشرح بتاعة الامتحان. وما هوش مزاكر
ويعني يعني عارف ان في امتحانات للمادة ديت بتاعة السنين اللي فاتت الدكاترة عاينينها مع السكرتيرة. عشان يحطوا منها الامتحان. فصاحبنا راح للسكرتيرية قال لها لو لو سمحت قالت له ايه ؟ كان اليوم اللي قبل الامتحان قال لها انا علي ايام غياب لو ما اتشالتشي مش هادخل الامتحان. قالت له انا ما لي! ما ينفعش
قال لها طب لو سمحتي الامتحانات بس بتاعت السنين اللي فاتت اطلع عليها اعرف نزام الامتحان بالجزاء. قالت لي لا يمكن. انت بتقول ايه ؟ ما ينفعش فصاحبنا قام سايبها وقام راح الجامع. وقام مصلي ركعتين توجه لله. اي والله يا جماعة. وقام مصلي الركعتين توجه لله. وقام راجع لها. هو سبحان الله هو اللي بيحركه ثقته
وقام راجع لها. اول ما دخل والله العزيم اتقلبت. انسانة تانية. قالت له انت كنت عايز ايام الغياب تترفع اهي. انت كنت عايز الامتحانات اللي فاتت فتحت الدولاب في سانية خد بس لو سمحت. صورها بسرعة وهاتها لي. انسانة تانية. الله اخز بناصيتها اليه. الله جعلها انسانة تانية. ماذا لو اختارنا الله
اه في الاخرة في الاخرة هيعمل لك ايه؟ تخيل يوم القيامة وكل الناس عطشانة وانت النبي بيأزيك من ايديك. تخيل يوم القيامة وكل الناس مرعوبة وانت الملايكة بتطمنك يوم القيامة وكل الناس عريانة وانت بتلبس من حلل الجنة. يوم القيامة وكل الناس في الحر والعرق وانت في ظل عرش الله. تخيل نفسك في القبر. ضمة القبر يا جماعة اللي احنا بنستهين
بها. ده لو حد حضنك بقوة تتخنق. لو حد حضنك لدرجة انه يكسر ضلع شف القلم شكله ايه. طب انه يكسر كزا ضلع. طب ان الضلوع تدخل في بعضها القلم شكله ايه؟ طب لو انت عبد صالح ودخل عليك واحد جميل وشه جميل انت مين؟ انا عملك الصالح انا هفضل معك ليوم القيامة. ايديه الحانية
هي طبطبتك على الفقراء واليتامى. ريحته الجميلة صيامك. وشه المنور صلاتك بخشوع. عينيه الجميلة بكاءك في قيام الليل جميل ترتيلك للقرآن لبسه الجميل تقواك لله سبحانه وتعالى. وتخيل يوم القيامة والناس كلها في المشاهد الرهيبة ديت. تخيل تلاقي واحد فجأة ماشي الناس كلها
هتتجنن من اللي بيحصل. وتلاقي واحد ماشي لبيك اللهم لبيك ايه يا عم انت انت طلعت من الانتاج انت جاي منين ؟ ده واحد مات وهو بيحج وتلاقي وسط الجو الرهيب ده واحد ساجد وقاعد يسبح يسبح يسبح ايه يا عم! ده
مات وهو ساجد ووسط العرق الرهيب ده تلاقي ريحة مسك رهيبة. تبص شهيد جاي الدم ريحة مسك ياه عايز تموت على طاعة؟ عش على طاعة عايز تموت على ما مات عليه رسول الله عش على ما عاش عليه رسول الله. صلى الله عليه وسلم. يا جماعة يا جماعة يعني انا مش عايز اقول ان احنا يوميها
هنيجي الواحد مننا هيصرخ يوم القيامة يتقال له بعد ايه؟ ابو ابراهيم ابو سيدنا ابراهيم يجي له يوم القيامة. يتوسل اليه يقول له اليوم اطيعك ولا اعصيك ابدا ولا بعد ايه! بعد ايه! بعد ايه جاي تقول الكلام ده! خلاص يمسخ ويلقى في جهنم! سيدنا محمد يقول لا يأتيني
الناس بالاعمال وتأتوني بالدنيا تحملوها على اعناقكم. لا يأتيني احدكم يقول على كتفيه ناقة. جمل سرقه ولا ما طلعش زكاته شايله على كتافه. يقول اغثني يا رسول الله. بعد ايه؟ بعد ايه؟ اغيثك بعد ايه ما انت اللي ضيعتها من ايديك
يا اخوانا ده ممكن فيه ناس بقى لها عشر تلاف سنة في قبورها. وخمسين الف سنة يوم القيامة يعني ستين الف سنة. ممكن في القبر والقيامة. انت اعددت ايه لاهوال ستين
الف سنة حتى ازا جاء احدهم الموت وشاف الاهوال بدأت تعد. قال رب ارجعون بعد ايه بعد ايه هتقول رب ارجعون. بعد ايه هتتوسل لربنا ولا للنبي ولا لسيدنا ابراهيم؟ هتتوسل لمين؟ بعد ايه؟ مش عايزين نضيع الفرصة من ايدينا
ماذا لو اخترنا الله فاذا احببته ولا يزال عبدي يتقرب الي بالنوافل حتى احبه فاذا احببت الله اكبر شف بقى شف بقى في اوضات الانوار بقى والفتوحات والعطاءات فازا احببته كنت سمعه. الذي يسمع به
تبقى قاعد بتسمع الكلام تحس ان الكلام كلمة الله نازلة بتشق قلبك. وبصره الذي يبصر به. يعني ايه؟ هيغيرك. هيخليك انسان تاني. هتتولد من جديد هيخلي جوارحك الطينية جوارح ربانية. ترى بنور الله وتعمل بنور الله. وتعمل بقوة الله سبحانه وتعالى. كنت
الذي يسمع به وبصره الذي يبصر به ويده التي يبطش بها ورجله. ولئن سألني لاعطينه. يا سلام يا رب. شف ربنا هيخليك هيخليك مبهر في الدين. هيخليك مبهر في الالتزام. مازا لو اخترنا الله في الرزق
مازا لو اختارنا الله هيدينا ايه في البركة؟ بركات من السماء والارض. مازا لو اختارنا الله هيدينا ايه في تفريج الكربات؟ هيفرج كرباتنا قد ايه وهيعمل معنا ايه؟ في القروبات
في الكوبات اللي مالية حياتنا. ماذا لو اخترنا الله؟ ده ممكن مش يفرج كرباتك؟ ده ممكن يحل لك كل حاجة ده ممكن يقضي على اي مشكلة في حياتك لما تقرا عن سيدنا موسى في سورة القصص
تلاقي سيدنا موسى والله يا جماعة من الحاجات اللي الواحد يعني تهزك تهزك هز سيدنا موسى لما تيجي تقراه تلاقيه شخصية ما بيتعاملش مع الحياة غير بكلمة واحدة بس اول ما يوقز المصري يقضي عليه قال رب
اني ظلمت نفسي فاغفر لي. يا رب طب اول ما يستشعر بوادر الاجابة قال رب بما انعمت علي فلن اكون ظهيرا للمجرمين. طب اول ما ييجي المصري يقول له خد بالك. مصر بتتآمر عليك عشان انت المصريين عايزين يقتلوك. اهرب ان لك
من الناصحين قال رب نجني من القوم الظالمين. يا رب كل ده يا جماعة ده ايات ورا بعضها ورا بعضها. افتح في سورة القصص تنبهر بشخصية سيدنا موسى. طب اول ما جري من مصر مش عارف يروح فين
ولا تحت ولا يمين ولا شمال يتجه عند ابوطارد. قال عسى ربي ان يهديني سواء السبيل. طب لما راح مدين وربنا هداه المدين جعان تعبان قلقان مطارد. ما هوش عارف حد غريب شديد. هيعمل ايه ؟ قال رباني لما انزلت الي من خير
فقير سيدنا موسى يا جماعة عايش في مناجاة مستمرة مع الله. سيدنا موسى قاموس حلول المشاكل في حياته ما فيش غير كلمة يا رب. بكلمة يا رب خلص كل حاجة. عشان كده بقى اقرا في سورة طه بقى تلاقي ربنا يقول له ايه؟ وما تلك بيمينك يا موسى. طب يا رب ما كان ممكن وما
اركب بيمينك وخلاص ما كانتش هتفرق في المعنى وما اعجلك عن قومك يا موسى تلاقي كلها يا موسى من كتر ما حب كلمة يا رب ربنا حب كل كلمة يا موسى. من كتر ما كان له
ربنا ربنا اصطفاه وكلمه. ربنا قال له وانا اخترتك ربنا ربنا اختاره. تدفع فيها كم دي ؟ تدفع كم عشان رئيس الدولة يقول لك انا اخترتك. تبقى محافز ولا تبقى وزير؟ طب تدفع كم عشان ربنا يقول لك انا اخترتك؟
قل لي واصطنعتك لنفسي ويقول له ولتصنع على عيني. ويقول له والقيت عليك محبة مني. ويقول له ويقول له ويقول له يا سلام يا رب! تفريج كل كربات الحياة ماذا لو اخترنا الله؟ السعادة. نفسك تبقى سعيد يا حبيب قلبي مع ربنا والله. يا جماعة فيه ناس بتدفع مليون جنيه. مليون جنيه ليلة فرحها
عشان تعيش سعيدة ليلة في ناس بتشتري فيلا في مارينا بملايين. بملايين عشان خمس تيام في السنة يروحوها عشان تعيش سعيدة خمس ليالي في ناس يا جماعة بتسني عمرها في مراكز وشهادات وسفريات وبعزات عشان تاخد مركز متهيأ لها انها تبقى سعيدة فيه. تضيع تسعين في المية من عمرها
عشان في الاخر يعني والله اعرف استاز كبير استاز كبير يعني. بيقول لواحد بيقول له انا فنيت عمري عشان ابقى في اللي انا فيه الوقتي لما بقيت فيه كان صحتي ضاعت ما عادش ينفع استمتع به
في ناس الناس هتتجنن على السعادة كلها. بس السعادة فين ؟ كان احد الشباب بيقول لي يعني وهو بينهار بقى خلاص يعني بينهار عايز عايز مش قادر يستحمل اللي هو فيه. عقوبات المعصية اللي هو فيها. فبيقول تفتكر
ان انا لو تبت والتزمت هابقى سعيد ياه هتبقى سعيد. يا جماعة ده فيه واحد غربي انجليزي اسلم عشان ينام مش عشان يبقى سعيد. ماشي الشارع لقى واحد مسلم يعني واحد مسلم بقى منه لله كده. فالراجل عايز ينام قام نايم في الشارع مش لاقي حتة ينام فيها. فالراجل معدي الراجل عنده مرض بيتعالج عند اكبر
الاطباء عشان ينام مش عارف ينام. فالراجل اتجنن. انا مش عارف انام وباطفي النور وباطفي وباطفي الصوت ومش عارف انام. وانت في الشارع وسط العربيات نايم. ايه في ايه قال له انا مسلم والصلاة والدين قال له يعني انا لو دخلت الدين ده انا؟ قال له اه تنام. خدوه معهم الجامع وصلى وبعد ما صلى الخمس فروض وسمع المواعظ الدنيا اخر اليوم
دخل الدين عشان ينام جاي تدوم مبلغ كبير قالوا له لأ. قال لهم ده انا كنت هصرف اكتر منه عشان انام. فين عند الاطباء؟ انتم خليتوني انام. مش مصدق يعني احد السلف كان بيقول اتمنى على الله ان يأذن لي ان اقوم الليل في قبري. مش قادر يستحمل النباد عن قيام الليل. انما حياة الشباب دلوقتي حياة الشباب يا جماعة
تلاقي الشاب هو عنده القهوة والنادي. النهاردة هنزل القهوة. زهقت. طب بكرة هنزل النادي. طهق. طب بعده هنزل القهوة وبعد كده النادي بقى. بعده لأ وبعد كده القهوة. حياة خنيقة والله العزيم. لما انزل اكلم مجموعة شباب كده اوقفهم. اقول له انت خايف من طريق الدين احسن يكون حياة الدين. حياة خنيقة بقى. يقول لي اه
ده انت يا ابني اللي حياتك خنيقة. ده انت يا ابني والله ما انا عارف انت مستحمل الحياة دي ازاي. ولا مستحمل نفسك فيها ازاي ؟ ده حياة الدين دي حياة مع الله سبحانه وتعالى. حياة ما فيش زي
في السعادة والبهجة ماذا لو اخترنا الله؟ كل الناس تحبك كل الكون يحبك مش كل الناس. عارف اللي بيقول لك طوب الارض يحبك قسما بربي طوب الارض يحبك في صحيح البخاري والرسول عليه الصلاة والسلام واقف على على احد
ومعه ابو بكر وعمر وعثمان اقعد اتزلزل. اتزلزل لعله اتزلزل من حب رسول الله. لعله اتزلزل من خشية من زكر الله اللي بيتقال. فقال رسول الله اصبر احد فان عليك نبي وصديق وشهيدان. اسبت احد. الجمل عارف وسكت وسكن. وكان فيه حجر بيسلم على رسول الله في صحيح مسلم
في صحيح مسلم في بداية كتاب فضائل رسول الله صلى الله عليه وسلم. حجر بيسلم على رسول الله في مكة. يا جماعة لما بقرأ قول الله قالت نملة يا ايها النمل ادخلوا
ساكنكم لا يحطمنكم سليمان بحس ان انا يا رب فيه ايه يا رب! يا رب النملة عارفة سليمان عارفة سليمان. بتحبه لانه طائع لله سبحانه وتعالى. الملايكة يروى في الاثر لما اقتيد ابراهيم ليلقى في النار ارتجت السماوات والارض
وما من ملك في السماوات ولا في الارض الا فزع الى الله. ان يأذن له ان ينقذ ابراهيم. فقال الله شف الكون كله اتقلب عشان عبد بيحبوه بيحبوه عشان بيحبوا ربنا. فقال الله ان استغاث بكم فاغيثوه. وان استغاث بي فانا وكيله. الله
اكبر. فقال حسبي الله ونعم الوكيل فاغاثه الله. سبحانه وتعالى الناس كلها تحبك. الناس كلها. الشاب دلوقتي يدخل على الشلة بتاعة اصحابه يقعد يضحك واول ما يديهم ضهر ويمشي ده يغمز وده يتريق عليه. وده يتكلم
وهو عارف ومتعزب ومش عارف يعمل ايه. عارف ان صحابه ما بيحبهوش بالدرجة اللي نفسه فيها. مش عارف يعمل ايه؟ وانت عارفة ان دي بتغتابك ودي بتنم عليك ودي بتكرهي. ومش عارفة
حياة الدين حياة كلها حب يا جماعة. والله العزيم لو تشوفوا الحب اللي اللي ما بين الدعاء وبعضهم. اللي ما بين الاخوة الملتزمين وبعضهم. فرحة الاخوة ولما تكون مسلا شغالين في الدعوة ونتقابل في مكان واحد مع بعض فرحتنا ببعض. ولا لما نطلع رحلة مع بعض؟ ايوة بنطلع لما نطلع رحلة مسلا في مصيف في الشتا ولا حاجة في وقت فاضي مع بعض
جابوا البهجة والفرحة والفرح والمتعة اللي بنبقى فيها هي دي الحياة الحقيقية. اي والله حياة الدين. حياة مع الله. ماذا لو اخترنا الله يعني الدراسة قربت ولما الدراسة تقرب بقى تبقى مشكلة كبيرة جدا. يعني يعني الدراسة يا جماعة
الدراسة قربت فلما الدراسة بتقرب يعني يعني الشاب بيقول يا عم انا طب وهزاكر ازاي وهعمل ايه والدين برضو عايز وقت وعايز حضور دروس وعايز سبع شرايط وانا مش فاضي للكلام ده
مرة بكلم اتنين شباب من كلية طب الاتنين الوقتي ما شاء الله لا قوة الا بالله يعني فكانوا لسه ما التزموش لسه بنتكلم في الدين في واحد بيقول ايه؟ بيقول يعني واحد من الاوائل. فبيقول طب انا يعني لو التزمت هجيب وقت للدين منين
قام التاني باصص له كده قال له نعم يا حبيبي! وكنا بنجيب وقت للقهوة منين! ده احنا كانوا بيجيبونا ليلة الامتحان من على القهوة! كنا بنجيب وقت القهوة منين! نلاقي وقت للدين
في ربنا وقتك! يا تاجر يا اللي مشغول في التجارة! تستخسر في ربنا وقتك يا ام يا مدرس يا اللي عندك دروس خصوصية من الصبح لبليل مستخسر في ربنا ساعة
يا طالب يا اللي بتزاكر ليل نهار مستخسر في ربنا ساعة في اليوم! يا جماعة ده انت ممكن دواية حبر تقع منك على المكتب تقعد ساعة تشيل فيها. ده انت ممكن يجي لك دور
ايام الامتحانات تقعد ساعة في السرير. ما تقدرش تتحرك يا جماعة الدين بيدي عزيمة رهيبة على النجاح في الحياة. اه والله العزيم. شوفوا عزيمة علماء الاسلام زمان على طلب العلم. العزيمة دي تبقى عندك على المزاكرة
العزيمة دي تبقى عندك انك تبقى ناجح في الحياة. العلماء زمان كانوا بيوصلوا الليل بالنهار في المزاكرة. ييجي ينام الشيخ بتاعه يكب ماية في وشه يقومه يفوق. يقول له هتسهر للصبح
زاكر هيبقى عندك عزيمة رهيبة على الدين بس لو فعلا الدين داخل في قلبك اوعى دراسة تعطلك عن الله اوعى تجارة تعطلك عن الله. اوعي دنيا تعطلك عن الله. اوعى اي شيء حتى امتحانات تعطلك عن الله. اوعوا يا جماعة اوعوا حاجة تعطلنا عن ربنا سبحانه
وتعالى. مازا لو اختارنا الله؟ والله حياتنا هتتملى كرامات اسيد ابن حضير وعباد ابن بشر خارجين من عند النبي عليه الصلاة والسلام بالليل. خارجين من عند النبي بالليل. فالدنيا طبعا ضلمة زمان بقى العواميد ولا كلوبات ولا حاجة من الكلام ده. الدنيا ضلمة. فلما
خرجوا اضاءة عصا عباد ابن بشر فلما جم يفترقوا عند مكان الافتراق اضاءت عصى اسيد ابن حضيري. بقى ده ماشي. الخشب بقى. الله قادر. الله! الحديس ده صحيح. حديس صحيح في اعلى درجات
الله قادر. الله قادر انه يعمل لك كرامات في حياتك ويملى لك حياتك معجزات. يعني ويصل التيسير الامور. انت مش عايز ربنا ييسر لك امورك. مش عايز ربنا يعزك. ما يزلكش لحد. مش عايز ربنا يغنيك عن البشر. ما حدش يتحكم فيك
المرة اللي فاتت اخر حلقة سجلتها في قناة الناس كانت من فترة يعني آآ وانا راجع من هنا فانا جاي مواصلات من المنصورة فنزلت الموقف عشان اركب عربية وكان معي اخ زميلي
احنا نزلنا الموقف نركب عربية سبعة راكب. اول سواق داخلين عليه كده قال شافنا بنقوم كده قال انا بشغل اغاني وادخن. من اولها قلنا له خلاص يا سيدي جزاك الله خيرا شفنا اللي بعده. انا بشغل اغاني وادخن. ايه يا عم انتم متفقين عليها النهاردة ولا ايه! عمرها ما حصلت لي في حياتي. بفضل الله يعني. عمرها ما حصلت يعني عادي بتكلمه وبتقعد تكلمه
وكلام طيب في الدين وبيستجيبوا. انما الوش كده ما شفهاش الواحد ما شفهاش رحنا لتالت عربية انا بشغل اغاني. الله! رحنا لرابع عربية انا بشغل اغاني ايه يا عم في ايه! رحنا لخامس عربية انا بشغل اغاني. خمس عربيات! يعني لو ركبنا
حتى في الخامسة هنستنى لغاية ما الاربعة يحملوا. ده احنا هنفضل واقفين فترة. صاحبي وقف كده بيقول احنا منزرنا بقى بايخ اوي وبعدين يا رب يا رب اغثنا من اللي احنا فيه يا رب! انا مش عارف اعمل ايه! فلقينا السادس قال طب انا ممكن اركبكم
قال كده لقيت واحد يعني راكب في عربية ملتحي قلت له انت هتركب في عربية شاغلة اغاني ازاي؟ قال طب وانا اعمل ايه؟ قام نازل في نفس اللحزة لقيت واحد ملتحي ومراته منقبة جايين. في نفس اللحزة لقيت واحد ملتحي وواحد صاحبه داخلين بقينا عربية سبعة. شكلها كده طالعة على افغانستان مش طالعة المنصورة
العربية السادسة اول عربية طلعت في الموقف والله العزيم اول عربية طلعت الراجل اللي جنبنا فاضي لسه خالص بقى واقف قعد يزعق وقاعد يتشكل هيتشكل هيعمل ايه سبحان الله العزيم عشان ربنا يعز اهل دينه
عشان ربنا يعني لو واحدة قاعدة بتتفرج علينا دلوقتي وزوجها بيسوق عربية توصيه بالله ان هو يشغل قرآن او يشغل شرايط دينية وياخد السواب. لو واحد شغال سواق وملتزم وربنا فاتح عليه في الهداية يدعو اصحابه. عشان الموضوع ده يا جماعة ما ينتشرش
فسبحان الله! ربنا ما يكسفكش ابدا ما يعرضكش انك انت تتكسف ابدا. مازا لو اختارنا الله؟ واحد هيقول طب انا يعني لو اخترت ربنا يعني ربنا ما يبتلينيش! يعني طريق الدين ده ما فيش فيه ابتلاءات! لأ يا حبيب قلبي مش كده يا
جماعة يا جماعة كل الناس مبتلاة الكافر والمسلم والكبير والصغير كل الناس مبتلاء. بس كفاية انك انت لما تيجي تقع كفاية انك انت لما تيجي تقفل حواليك الدنيا. كفاية لما تيجي تلاقي الباب اتسد تلاقي معك الله. تلاقي معك الملك. غيرك مش هيلاقي معه حد
الا لو تاب الى الله سبحانه وتعالى. لما اقرأ قول الله سبحانه وتعالى لما سيدنا زكريا بيناجي ربنا بيقول له رب لا تذرني ربي لا تذرني فردا. ربي لا تذرني بحس
وبيقول يا رب ما تسبنيش يا رب تحس ان الواحد لو وقع في زنقة وجه يقف بين ايديه يقول له يا رب هتسيبني يا رب. مش ممكن يا رب هتسيبني. انا عارف انك مش هتسيبني. مش هتسيبني وانا محتاج لك. مش هتسيبني وانا
مش هتسيبني ولا احوج شيء اليك. لما باقرأ قول الله فنعم المولى اقول الله! الله يا رب! نعم المولى والله يا رب! يعني واحد ممكن واحد صاحبنا اخ من الاخوة الدعاة اللي بيطلعوا على قناة الناس
اصيب بدور التهاب شمى البؤه وحنجرته وصدره التهاب فزيع وسبحان الله يعني كان لسة في الاول كده فايه ؟ ما هو يعني عنده شبهة في موضوع التوكل مش عايز ياخد دواء، ليه ؟ انا متوكل على الله
يعني ربنا بيعامل كل واحد يعني بعد كده بيفهمه وبيعلمه الموازنة بس وقتها قال لا انا مش هاخد عشان عشان ارضي ربنا فجابوا له دكتور ملتزم كبير قال له يا حبيب قلبي طب معلش خد ودا ما فهوش حاجة وما فيش تعارض
خد حباية مضاد حيوي واحدة في دور ممكن ياخد قرص حقن من اغلى الحقن اللي هي بستين وسبعين وتمانين جنيه الحقنة ممكن ياخد كورس حقن عشان مؤمن وخد حباية واحدة راق
من عند الله. سبحانه وتعالى. فنعم المولى يا جماعة. فنعم المولى اصله مش هيخزيني. مش هيسيبني. مش هيتخلى عني مش هيسيبك. كفاية انك انت حاسس ان ميت ضهر في الحياة
كفاية انك انت حاسس ان لك حصن في الحياة. كفاية انك انت حاسس ان لك ملاذ من اي خطر من اختار الحياة. لما بقرأ قول الله سبحانه وتعالى فلنعم المجيبون
ولقد نادانا نوح فلنعم المجيبون. لما واحد صاحبك تتزنق له في حاجة فاقول لك عمل معك ايه تقول لي نعم المجيب. يبقى معناها بطأ عليك لا يمكن معناها يعني اداك بس مش اللي انت عايزه لا يمكن. ده معناه ان هو اجيب لك فورا. واجيب لك اللي انت عايزه
واجيب لك حتى اللي انت ما انتاش عايزه. فلنعم المجيبون. يبقى ازا حتى لو ابتليت معك الملك معك ربنا سبحانه وتعالى. طب يعني انا انا انت اتكلمنا عن اسر الدين في الرزق وفي السعادة وفي الاخرة وفي ان ربنا يخليني مباركا اينما كنت كده امشي في الشارع آآ اشوف
اركب ميكروباص مشغل اغاني في خلال دقيقتين. مباركا اينما كنت. يبقى القرآن هو اللي شغال. امشي في الشارع الاقي ممكن اروح اكلم صاحبي المحل. يبقى القرآن هو اللي شغال. ادخل
في دفعة الدفعة كانت ما فيش حد فيها ملتزم على اخر السنة نص الدفعة بقت ملتزمين. آآ اصلي في مسجد في انتقل لمكان جديد منطقة جديدة اصلي في مسجد بيصلي
بعد سنة يبقى بيصلي فيه خمس صفوف بسبب الدعوة. والكلمات اللي الواحد بدأ يديها ودعوة جيرانه. يعني انت بتقول ان ربنا يجعله مباركا اينما كنت. وان سمعي وبصري وايدي ولساني وان ربنا هيمدني بقوته وان ربنا هيرزقني وان ربنا هيبارك لي. وان يعني انا باعبد ربنا عشان كده
انا باعبد ربنا عشان الدنيا! لأ يا حبيب قلبي. لأ يا اختي هي عاملة زي انا ابويا مسلا قال لي رح لفلان ادي له العلبة دي فلا طاعة لابويا عملت كده. رحت لفلان ففلان لما عملت كده جاب لي حاجة ساقعة وغداني. انا مش رايح اشيل الحاجة الساقعة والغداء. انا رايح عشان اطيع امر ابوك
ولله المسل الاعلى. انت بتطيع ربنا عشان الله وعشان الجنة. وعشان تنجوا من النار وعشان تنجو من منكر ونكير وعزاب القبر. انت بتعرف ربنا عشان كده. ولكن الله بكرمه سبحانه وتعالى بيديك الدنيا كمان فوق طاعتك
الرسول عليه الصلاة والسلام بيقول ايه في صحيح مسلم ان الله لا يظلم مسلما حسنا ولا حسنة ولا حسنة هتديني بها ايه يا رب؟ يعطى بها في الدنيا ويجزى بها في الاخرة. ياه! يعطى بها في الدنيا ويجزى بها في الاخرة! ده ايه
يعني يديك بالدنيا بكل حسنة بكل سجدة بكل يوم صيام. بكل حرف قرآن وكمان يجازيك عليه في الاخرة. والله رابع البيع. ربح البيع يا جماعة ربح البيع لكل من بايع الله سبحانه وتعالى على هذا. يا جماعة انا عايز بعد الكلام اللي انا بقوله الوقت ده ان كل واحد فينا يهتف بقلبه اخترتك يا رب
انا اخترتك يا رب انا اخترت طريقك انت يا رب. انا عايز كل واحد مننا يهتف بقلبه معك يا رب على بابك يا رب. خلاص يا رب انا اخترت طريقك. وجهت
وجهي لله انا بقت وجهتي واحلامي وطموحاتي واهدافي في الحياة كلها هو انت يا رب عايزين يا جماعة ما فيش حقل يبقى بينا وبين ربنا ابدا. ابدا مهما كان. يعني يعني بس الطريق سهل والله يا جماعة. طريق الهداية سهل. طريق الدين سهل. بس
لازم انت اللي تاخد الخطوة الاولى. لازم انت اللي تاخد الخطوة الاولى. عشان كده ربنا في الحديس القدسي بيقول من تقرب الي. انت اللي تقرب الاول. عشان تبدأ الفتوحات تنزل
عشان تبدأ العطاء تيجي. انت اللي طلب الاول. طب ما انت قرب الي ايه؟ يا ملك الملوك. يا جليل! يا عظيم السماوات والارض. اللي يتقرب اليك قد ايه يعني؟ اللي
عمره عشانك اللي يبيع ماله كله عشانك. اللي يسيب الدنيا وبلده ووطنه عشانك. الكلمة اللي بعد كده والله العظيم تبكي يا جماعة من التقرب الي شبرا من تقرب الي شبرا شبر يا رب
اللي انت طالبه مني عشان عطاءاتك ونعمك وفتوحاتك تتنزل على اي شبر خطوة واحدة يعني بتقول لي خطيني خطوة واحدة بس وشوف وانا اعمل لك ايه. يعني ايه؟ يعني المطلوب مني الليلة ان انا اخطي خطوة واحدة لربنا. كل واحد عارف الخطوة
والله خطاها لربنا. اخدت خطوة لك وانت توريني كرمك في حياتي وتحتفي بي في حياتي. يا رب يعني يا جماعة ربنا ما يردش انه يتعبك مجرد انك تقول له بصدق عاوزك يا رب يفتح عليك. ربنا يريد من الخطوة دي بس برهان صدق. انك انت عايزه. انك انت عايز طريقه. ولو
برهان الصدق لله ساعتها شف ربنا هيعمل لك ايه. سبحانه وتعالى. من تقرب الي شبرا خطوة واحدة. يا ترى ايه الخطوة اللي هتقربي به منه النار. بالخطوة دي منه النهاردة. يا ترى ايه الخطوة اللي انت هتقرب بها منه النهاردة؟ يا ترى يا جماعة ايه الخطوة دي قيام ليل؟ عزم على قيام الليل
يا ترى ايه الخطوة؟ ايه الخطوة؟ الشباب اللي خايف من الدين. الاهالي اللي خايفة من الدين. الناس اللي خايفة من الدين. اللي خايف على دنيته من دينه اقبل ولا تخف
اللي عايز الدنيا والاخرة اقبل ولا تخف اللي خايف ان هو اللي خايف يسمع شرايط دينية احسن يلتزم. اللي خايف يدخل على مواقع اسلامية ويسمع شرايط دينية احسن يتوب. اقبل ولا تقف
اللي خايف ان رمضان اللي جاي بعد شهر ان شاء الله يعتكف في اخره في المسجد. احسن يتوب ويلتزم اقبل ولا تخاف يا جماعة يا جماعة ده ربنا سبحانه وتعالى بيقول وما كنا معذبين حتى نبعث رسولا
مش هيعزب حد بمعاصيه الا لما يبعت له اللي يزكره تضمن منين ان الكلمتين اللي بتسمعهم مني الوقتي ان انا يبقى اخر رسول لك. ان الكلام ده تبقى اخر رسالة منه لك. تضمن منين وان اللي بعد كده هو الموت. تضمن منين
تضمني منين ؟ وتيجي يوم القيامة تندم وتندمي ويتقال لك بعد ايه ؟ بعد ايه ؟ ان تقول نفس يا حسرتاه على وفرطت في جنب الله او تقول له ان الله هداني او تقول لا وليه وليه نرجع نندم واتقال لنا بعد ايه؟ لا يا جماعة اقبلوا ولا تخافوا يا جماعة ده اول
كلمة في سورة البقرة والله الواحد بيحس كده ان ربنا ده طريق ربنا جميل وكلام ربنا جميل الف لام ميم. ذلك الكتاب ايه؟ ها؟ كله عارفها. لا ريب فيه. انتم عارفين من ضمن معاني لا ريب فيه يعني ايه؟ يعني لما يكون فيه صفقة هتكسب من وراه
وانا تاجر خبير فجيت تستشيرني اقبل ولا ما اقبلش ادخل فين ولا ما ادخلش؟ اقول لك ادخل ادخل ده الصفقة دي لا تردد فيها ده صفقة لا فيها. اوعى تتأخر لحزة ده انت كل يوم بتتأخر عن الصفقة دي. بتخسر ملايين ادخل بلا تردد. اهي دي لا ريب فيه. اوعى تقف اوعى تشك اوعى تقف
ادخل ارم نفسك على ربنا. ارموا نفسكوا في طريق ربنا. ده صفقة عمركم. ده صفقة عمر الله يبقى فيه ما فيش شك. ارباح ملايين في ارباح ومتع ومباهج وجوار ورضا ونعيم في الدنيا وفي الدين وفي الاخرة وعطاءات نتيجة اختيار ربنا سبحانه وتعالى. اقبلوا
تخافوا يا جماعة. اقبلوا ولا تخافوا. كل انسان عايز يختار طريق ربنا يقبل ولا يخاف من اي حاجة. لما الواحد بيفتكر حديس رسول الله صلى الله عليه وسلم. احاديس جميلة وكلها في البخاري وفي مسلم. احاديث احاديث رسول الله صلى الله عليه وسلم. لما كان فيه بقى ضنك وجد فرجل واقف فسمع صوت في في سحابة في السما
بيقول اسق حديقة فلان الراجل بيبص الصوت ده جاي منين الراجل واقف لوحده. فلقى السحابة بدأت تتحرك في اتجاه معين. لغاية ما جت عند حديقة معينة وافرغت كل الماية بتاعتها عندها
والراجل زول ازق حديقة فلان هي السحابة عارفة فلان من علان الصحابة عارفة محمد بن احمد بن حازم من ابراهيم يا جماعة عارفة والله العزيم. زي ما النملة عارفة سليمان. وزي ما الحجر كان عارف رسول الله. وزي ما جبل احد
كان عارف الصديق ابو بكر والشاهدان عمر وعثمان وعارف النبي عليه الصلاة والسلام عارفين والله يا جماعة. عارفين وبيستغفروا لك للنهار. تخيلوا والسحابة عارفة وجهتها وتنزل ميتها اشمعنى الراجل ده كان بيطلع تلت
الحديقة دي صدقات وتلت يصرف على بيته وولاده وتلت يزرعه تاني. يعني التلت اللي هيزرعه تاني مش محسوب يعني كان بيطلع نص ما له لله. الله هزه المعجزة احد الناس كان اتزنق في مال
انت ركب سفينة وسافر لواحد يعني بيسلف راجل صالح. قال له اقرضني الف دينار فقال له يعني اقرضك ده قصة صحيحة وصحيحة سنة فقال اقرضك يعني اخ اقرضني مال. فقال من وكيلك؟ يعني مين يضمنك؟ فقال ليس لي وكيل الا الله. كفى بالله وكيلا. ماشي يا عم
طب من كفيلك؟ يعني لو انت ما رجعتيش اروح لمين يعني؟ ليس لي كفيل الا الله. لا اله الا الله ونعم بالله. كفى بالله كفيلا. الراجل خد الفلوس ومشي. راح
تاجر جه المعاد بتاع رد الدين امين. فجه وقف على البحر مستني على النهر مستني سفينة ما فيش سفينة جت لما اتأخر مش عارف يعمل ايه جاب خشبة حفرها وحط الالف دينار فيها. وقال اللهم اني ذهبت الى عبدك فلان. فقال لي من وكيل؟ اقترض منه؟ فقال لي من وكيلك؟ قلت ليس لي وكيلا
الا الله. فقال كفى بالله وكيل. فقال لمن كفيلك؟ فقلت ليس لي كفيل الا الله؟ قال كفى بالله كفيلا. سبحان الله العظيم. الله وصل الخشبة للراجل بعد كده صاحبنا قام راكب السفينة لما جت وقام رايح له بالف دينار تانيين
انتم عارفين اللي وقفني في الحديس ايه في حاجات كتير توقفك اللي وقفني الرجل رمى الف دينار في خشبة وبعد كده ركب بالف دينار تانيين ولسه التجارة بتاعته ماشية. هو كسب ايه؟ اه والله. صاحب الدين لو حط ايده في التراب
يبقى دهب. احنا وصلنا لاخر الحلقة الوقتي. وبدام وصلنا لاخر الحلقة هندخل في التوصيات يا جماعة. وتوصيات الليلة في غاية توصيات النهاردة في غاية الخطورة يا جماعة. اول حاجة ان شاء
بازن الله احنا معادنا هيبقى ان شاء الله بازن الله يعني هنقول ان شاء الله بازن الله كل خميس الساعة خمسة ونص بعد العصر كل خميس ان شاء الله بازن الله لغاية رمضان بازن الله سبحانه وتعالى
ازا ما حصلش زروف يعني ادت الى تغيير المعاد. يبقى كل خميس يعني يا جماعة الوقت رمضان لسة عليه شهر يوم التلات دهو واحد شعبان. يوم التلات اللي جاي ده هو رمضان اكبر فرصة واكبر واسرع صاروخ هتنطلق به الى الله. لسة عليه شهر يبقى لازم نقف وقفة بقى
لازم عشان تشد حيلك بقى في شعبان زي بالزبط المنتخب عنده بعد شهر. بطولة كاس عالم هيعمل ايه؟ هيتدرب تدريبات شكلها ايه في الشهر ده؟ اهو احنا عندنا كاس العالم بتاعنا بقى كاس الكون بتاعنا ، رمضان بتاعنا. يبقى شهر شعبان ده لازم نجيب اخرنا فيه. عشان تدخل رمضان تخرج من رمضان صاروخ عابر للسماوات. تخرج من رمضان
انت قلبك ساجد تحت العرش. فرصة لكل شاب جديد عايز يلتزم. فرصة لكل اخت عايزة تبدأ صفحة جديدة مع الله. سوق فرصة لكل اب او ام عايز يجتهد في دين ربنا سبحانه وتعالى
انا اعمل ايه في شعبان؟ هنعمل ايه في الستة وتلاتين يوم الباقيين؟ او الاربعة وتلاتين يوم الباقيين. رقم واحد اختم المصحف قبل ما رمضان ييجي. لين بقى شحم بقى لين
ايه ده حط المحمول في الشاحن. نختم المصحف قبل مروان ييجي. قلبك ده هيلين في القرآن. هتدخل في التراويح قلب تاني وفي القيام قلب تاني. اتفقنا يا جماعة ده اخ
حاجة لازم تختم المصحف مرة قبل ما رمضان ييجي بازن الله. ابدأ من اول ما الحلقة دي تخلص قم على طول. تاني حاجة شعبان ده هترفع فيه الاعمال الى الله. طوبى لمن
في صحيفة الاستغفار كثير. طب وبعدين املأ بقى حياتك بالاستغفار املئ حياتك بالاستغفار. طيب والحاجة التالتة نجتهد في الصيام يا جماعة. نجتهد في الصيام. عشان نتدرب على رمضان. عشان لما ييجي رمضان الصيام ما يعطلناش عن الطاعة
اخطر حاجة قلتها دلوقتي ان انت في الشهر دوت تختم المصحف مرة بالله عليكم يا جماعة ده كلام خطير الكلام ده الواحد كان يعني لما كان بيعمل حاجات زي دي على نفسه كان بيلاقي نفسه بيتقدم في طريق ربنا سبحانه وتعالى
الاخرانية بالنسبة للموقع موقع النت بفضل الله سبحانه وتعالى اللي الشباب عندنا في المنصورة عاملينه موقع واي تو الله وي تو اتنين مش مش تي او تو الله رواشة يعني. موقع الله دوت كوم. الموقع ده يعني اول حاجة الدرس لما انا بديه معكم على قناة الناس الشباب اللي هناك
اعملوا ملف بقى كامل مع الدرس. يعني تدخل بقى تلاقي ملف كامل حوالين الموضوع. بحيس انك انت تتوسع في الموضوع وتستفيد اكتر. غير ان احنا يعني يعني عايزين يا جماعة
تشارك معنا بقى في الموقع. تشارك بخبرات فنية وخبرات تبع الويب سايت وخبرات. تبع البرمجة وتبع تفريغ الشرايط تبع ادخل اشتغل بقى. فرصة انك تشتغل ربنا ده لو انت من بتوع النت طبعا ما انتش من بتوع النت خلاص ربنا يعافيك يا رب خليك بعيد. ادخل بندي دروس دروس لايف على الموقع دروس
مباشر على الموقع بحيس ان احنا نبقى اسرة يا جماعة. بحيس ان احنا نرتبط ببعض. دي بيبقى فيه تواصل بينا وبين بعض. يبقى ازا موقع يعني وقته الله. ازا حبيت انك تدخل تتوسع فده هتبقى حاجة
في يعني ان شاء الله بازن الله تحسب لك عند الله. واخطر حاجة قلتها في التوصيات رمضان يا جماعة. رمضان يا جماعة اخطر موسم طاعة قوموا شدوا حيلكم بقى. ومن الوقت لغاية
كل الدروس بتاعتي ان شاء الله هتبقى مسخرة في الشحن من اجل رمضان. بحيس ان احنا نتوب وننطلق الى الله. ونبدأ نقول له بقى بعد كل الكلام اللي احنا سمعناه. اللهم لك
انا الفقير الذي اغنيته فلك الحمد. قل انا المريض الذي شفيته فلك الحمد. انا الضعيف الذي قويته فلك الحمد انا العار الذي كسوته فلك الحمد. انا الضال الذي هديته فلك الحمد. انا التائه الذي ارشدته فلك الحمد. انا الظمآن الذي
ان رأيته فلك الحمد. انا الذليل الذي رفعته فلك الحمد. انا يا رب انا كل حاجة وحشة. وانت يا رب الخير كله في ايديك. وغير بخيرك يا رب. فلك الحمد. اللهم بلغنا رمضان. اللهم بلغنا رمضان. واعنا فيه على ذكرك وشكرك وحسن عبادتك. اللهم تب علينا
ترضى بها عنا. تب علينا توبة ترضيك. تب علينا توبة نصوحة. ارزقنا ان تملأ حياتنا بدينك وبطاعتك يا رب العالمين. ولا تحرمنا من قيام الليل يا ارحم الراحمين. اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت
استغفرك واتوب اليك وجزاكم الله خيرا